kardosdrur/scandi-wiki huggingface dataset:
Stephen A. Hurlbut

Stephen Augustus Hurlbut (29. november 1815 – 27. marts 1882), var en amerikansk politiker, diplomat og general i Unionshæren i den amerikanske borgerkrig.

Født i Charleston, South Carolina. Hurlbut læste jura og blev advokat i South Carolina i 1837. Under den 2. Seminolekrig gjorde han tjeneste som adjudant i et infanteriregiment fra South Carolina. I 1845 flyttede Hurlbut til Illinois og etablerede en advokatpraksis i Belvedere. Han var valgmand for Whig partiet ved præsidentvalget i 1848 og blev valgt til staten Illinois' Repræsentanternes Hus i 1859 og igen i 1861. 

Da borgerkrigen brød ud gik Hurlbut ind i Unionshæren og blev brigadegeneral i 1861 og generalmajor i 1862. Han kommanderede 4. division i Army of the Tennessee i Slaget ved Shiloh, den efterfølgende fremrykning til Corinth i Mississippi og Belejringen af Corinth. 

Han førte et korps under William T. Sherman i 1864 ved Meridian ekspeditionen. Hurlbut ledede efterfølgende Department of the Gulf, hvor han efterfulgte Nathaniel P. Banks og den post havde han til krigens slutning. 

Efter at være afmønstret hæren den 20. juni 1865, var Hurlbut en af grundlæggerne af veteranorganisationen Grand Army of the Republic, og han var dens commander-in-chief fra 1866 til 1868.

Han blev udpeget til ambassadør i Colombia i 1869, og der var han i 3 år. I 1872 blev Hurlbut valgt til Repræsentanternes Hus som Republikaner fra Illinois. I 1874 opnåede han genvalg, men blev besejret i 1876. I 1881 blev han ambassadør i Peru, og han forblev i Lima indtil sin død. Han og hans kone er begravet sammen på Belvidere Cemetery, Belvidere, Illinois.

Personer i den amerikanske borgerkrig
Militærfolk fra USA
Medlemmer af Repræsentanternes Hus i USA
Personer fra South Carolina
Diplomater fra USA
Sida

Sida (Swedish International Development Cooperation Agency), Styrelsen för internationellt utvecklingssamarbete, er en statslig svensk myndighed med hovedkontor i Stockholm og underlagt det svenske udenrigsministerium. Sidas mål er at bidrage til at skabe forudsætninger for at fattige mennesker kan forbedre deres levevilkår.

På linje med andre svenske myndigheder arbejder Sida selvstændigt indenfor de rammer, som Riksdagen og regeringen udstikker. Riksdag og regering råder således over økonomien, hvilke lande Sverige (og dermed Sida) skal samarbejde med og hvilken karakter arbejdet skal have. Sida har gennem svenske ambassader lokal repræsentasjon i over 50 lande.

I 2005 havde Sida 900 medarbejdere hvoraf 190 var stationeret i udlandet ved ambassader og konsulater i samarbejdslande. Personalet i Sverige findes i Stockholm, Härnösand og Visby.

Sida styrer omkring 54 % – eller i 2006 cirka 15,9 milliarder kr – af Sveriges totale bidrag til det internationale udviklingssamarbejde. Totalt var det svenske bidrag til bistand 29,3 milliarder svenske kroner i 2006.

Eksternt link 

 Sidas netsted (svensk)

Udviklingshjælp
Svenske myndigheder
Organisationer fra Sverige
Jagex

Jagex ltd. eller Jagex Software er en virksomhed som producerer java baserede computerspil. Ifølge grundlæggeren Paul Gower står Jagex for "Java Gaming Experts." De er bedst kendt for deres MMORPG spil RuneScape.

Virksomheden 
Jagex er vokset siden grundlæggelsen, af 2001. De har lige nu kontorer i Cambridge og London. Firmaet søgte meget efter personale, og havde i 2006 over 400 medarbejder, grupperede i udvikling, udgivelse, minigames og kunde service

De vedligeholder omkring 140  servere for "RuneScape" forskellige stedder omkring i USA Canada, Australien, Holland, Sverige, Finland, Danmark, Tyskland og England. RuneScape findes på fire forskellige sprog: Engelsk, Tysk, Fransk og Portugisisk. Derudover er der en masse lande der har deres egne worlds/verdener i spillet. Danmark havde først to. En F2P ("free to play" ikke betalende) verden (120) og en P2P ("pay to play" betalende).(67)

Udover Runescape 
Selvom det meste af Jagex arbejde går med Runescape, har de stadig fået lavet en masse andre små spil, du kan prøve på deres hjemmeside. spillene er:
 Meltdown
 Vertigo
 Flea Circus
 Gold Mine
 Monkey Puzzle

En del nye titler vil blive udsendt i 2008. De vil også bruge Java, der er ikke andre informationer om dette endnu.

Eksterne henvisninger 
 Jagex hjemmeside
 Jagexes Medarbejdere
 RuneScape hjemmeside
 Trademarks owned by Jagex in the UK
 FunOrb

Referencer 

Etableret i 2001
Computerspilsvirksomheder fra Storbritannien
Månstorp

Månstorp (før 1658 ) var en herregård i Oxie herred, Skåne, Sverige.

Historie 
Mogenstrup er en gammel sædegård, hvis første kendte ejer var hr. Niels, der hørte til slægten Hack, som solgte en broderlod i Mogenstrup til sin fætter rigsråd Nils Hack (død 1508). Senere kom den til slægten Bille. Rigshofmesteren Eske Bille foretog ombygningsarbejder på Mogenstrup omkring 1540. Anne Rud døde her 1533. 

Efter freden i København overgik den som bornholmsk vederlagsgods til den svenske krone. Godset blev forlenet til Skånes generalguvernør, rigsadmiralen Gustav Otto Stenbock. Herefter blev det anvendt militært. Selve anlægget bestod af en jordvold omkranset af en voldgrav, hvor hovedbygningen lå indbygget i volden. Anlægget blev ødelagt af danskerne under Den Skånske Krig i 1678 og er i dag en ruin.

Eksterne henvisninger 

 Kulturföreningen Visor på Månstorp: Om Månstorp  

Slotte i Skåne
Bornholmsk vederlagsgods
Ruiner i Sverige
Art For Art's Sake

"Art For Art's Sake" er en berømt engelsk rocksang fra 1975, lavet af det Engelske band 10cc. "Art For Art's Sake" er et fransk slogan fra 1800-tallet. "Art For Art's Sake" blev udgivet på albummet How Dare You! i 1976, og blev et af gruppens største hits. Nummeret blev inkluderet på både The Very Best of 10cc og 10cc – The Ultimate Collection.

Singler fra 1975
10cc
Rocksange
Suecia antiqua et hodierna

Suecia antiqua et hodierna (latin for "Det fortidige og nuværende Sverige") er et topografisk plancheværk med kobbergraveringer over stormagtstidens Sverige. Værket indeholder 353 plancher. Hundrede plancher viser byer i det daværende Sverige (med Österland – de daværende rigsdele i det nuværende Finland), lidt flere plancher af forskellige slotte og herregårde, mens de resterende viser forskellige historiske steder (så som Birka og Uppsala Høje), kirker mv.

Værket blev især udarbejdet af arkitekt og embedsmand, greve Erik Dahlbergh (1625–1703), og blev finansieret af staten. Arbejdet blev påbegyndt i 1660, ved at Dahlbergh rejste Sverige rundt for at tegne byer og vigtige bygninger. Han ansatte de bedste gravører fra Frankrig og Holland, og rejste selv til Paris for at lede graveringsarbejdet. På grund af Dahlberghs deltagelse i krigen mod Danmark, var der en cirka tiårig afbrydelse i arbejdet indtil midten af 1680'erne. Dahlbergh fik hjælp til tegningerne af miniaturekunstneren ved Antikvitetskollegium Johan Lithén (1663–1725), af gravøren Johannes Aveelen ("fem stockholmskig") og hofmaler David Klöcker Ehrenstrahl ("de gennemført dekorative plancher"). Til trykningen anvendtes den forholdsvis nye teknik med kobberstik, i høj grad med hjælp fra franske gravører. En tekstdel blev også planlagt. Da Dahlbergh døde i 1703, var værket ikke fuldendt.

Trykningen af værket trak i langdrag, til dels fordi flere af hovedpersonerne døde. Nogle af plancherne og også en mindre del af teksten, blev trykt allerede i slutningen af 1690'erne, men først i slutningen af 1720'erne fandtes værkets planchedel som et nogenlunde færdigt bogværk. Omkring tyve år senere var de fleste eksemplerer solgt.

Bogen blev udgivet flere gange i forskellige nyudgaver. Den seneste udgave er fra 1924. Tekstdelen blev dog aldrig udgivet.

Ekstern henvisning 
 Kungl. bibliotekets præsentation af Suecia antiqua et hodierna

Litteratur fra Sverige
Svensk kultur
C.G. Johannes Petersen

Carl Georg Johannes Petersen (24. oktober 1860 i Østrup – 11. maj 1928 i København) var en dansk marinbiolog, specielt fiskeribiolog. Han opfandt en bundhenter, den endnu anvendte Petersens bundhenter, og var den første til at beskrive samfund af bunddyr i havet. Han betragtes ofte somgrundlæggeren af den moderne hav- og fiskeriforskning.

C.G.J. Petersen studerede naturhistorie ved Københavns Universitet under professor Japetus Steenstrup. Han deltog i togter 1883-1886 med kanonbåden Hauch og foretog systematiske indsamlinger af bunddyr. I 1889 var han med til at oprette Dansk biologisk Station og var dens første forstander. Hans forskning var først og fremmest rettet mod at forstå fisks udbredelse og biologi for at kunne skabe vidensgrundlag for et bedre dansk fiskeri. Det er nu hans indsatser inden for grundforskningen der huskes, især hans udvikling af begrebet dyresamfund.

C.G.J. Petersen var, ud over forstander (senere direktør) for Dansk biologisk Station, formand for Kommissionen for Havundersøgelser (1902-1909).

Petersen blev Ridder af Dannebrogordenen 1900, Dannebrogsmand 1908 og Kommandør af 2. grad 1926. 1912 blev han æresdoktor ved University of St. Andrews, 1922 ved University of Leeds, 1914 medlem af Videnskabernes Selskab, og han var æresmedlem af The Challenger Society og af Dansk naturhistorisk Forening. 

Han er begravet på Assistens Kirkegård.

Videnskabelige arbejder 
 (red.): Det videnskabelige Udbytte af Kanonbaaden "Hauchs" Togter i de Danske Have indenfor Skagen i Aarene 1883-1886, 5 bind og atlas, København 1889-1893. 
 (s.m. Peter Boysen Jensen): Havets Bonitering 1, 1911.
 Havbunden og Fiskenes Ernæring, 1918.
 Store dele af Beretning fra den Danske Biologiske Station.

Referencer 
 Spärck, R. (1932) C.G. Johannes Petersen, pp. 186-189 in: Meisen, V. Prominent Danish Scientists through the Ages. University Library of Copenhagen 450th Anniversary. Levin & Munksgaard, Copenhagen.

Eksterne henvisninger 
 

Zoologer fra Danmark
Biologer fra Danmark
Opfindere fra Danmark
Embedsmænd fra Danmark
Personer fra Østrup
Danskere i 1800-tallet
Danskere i 1900-tallet
Kommandører af Dannebrog
Museumsfolk fra Danmark
Æresdoktorer
Medlemmer af Videnskabernes Selskab
Faglitterære forfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Alumni fra Københavns Universitet
Dansk biologisk Station

Dansk biologisk Station var en marinbiologisk forskningsstation der blev oprettet 1889. Fra 1952 en del af Danmarks Fiskeri- og Havundersøgelser.

Historie 
Formålet med oprettelsen af Dansk Biologisk Station var at tilvejebringe kundskab om fiskene udbredelse og biologi, så det praktiske fiskeri kunne fremmes og lovgivningen på fiskeriområdet indrettes hensigtsmæssigt. Stationen fik en af søværnet udrangeret transportbåd stillet til rådighed. Denne blev indrettet til et flydende laboratorium. Stationsbåden blev hver sommer bugseret til et forud bestemt undersøgelsessted og ankret op. Vinterarbejdet udførtes alene af forstanderen, C.G. Johannes Petersen, i hans private hjem. I 1910 indrettedes et selvstændigt laboratorium til vinterbrug.
I 1926 sammensluttedes Kommissionen for Havundersøgelsers Afdeling for Fiskeriundersøgelser i de Indre Farvande med Dansk biologisk Station. I 1927 fik Dansk biologisk Station også et Ferskvandslaboratorium. Fra 1936 havde Dansk biologisk Station lokaler på Charlottenlund Slot. I 1952 sluttedes Dansk biologisk Station sammen med Kommissionen for Danmarks Fiskeri- og Havundersøgelser til forskningsinstitutionen Danmarks Fiskeri- og Havundersøgelser.

Forskningsresultaterne blev offentliggjort i Beretning fra Dansk Biologisk Station. Der blev udgivet 54 bind i perioden 1891-1952.

Litteratur 
 Blegvad, H. (1940): Dansk Biologisk Station gennem 50 Aar 1899-1939, i: Beretning fra Dansk Biologisk Station 45.
 Glob, E. (2002) Dyreliv på havbunden nu og for 100 år siden. Vand & Jord 9. årgang, nr. 2: 59-62.

Etableret i 1889
Ophørt i 1952
Biologi
Fiskeri
Åsnen

Åsnen er Smålands næststørste sø og en af de større søer i det sydlige Sverige. Den ligger i Kronobergs län, cirka 138,5 meter over havets overflade. Den har et et areal på omkring 159 km², hvoraf 19 km² er øer. Søen har en facon, som er karakteristisk for et stort antal nordiske søer, opdelt i flere større og mindre fjorde og vige.

Den vigtige Helige Å (Helge Å) løber til Åsnen fra søen Salen ved Huseby bruk. Åsnen afvandes af Mörrumsån i den sydvestlige del af søen.

Broen Sirköbron forbinder Hössöhalvön og Sirkön.

Eksterne links 

Søer i Sverige
Möckeln (Småland)

Möckeln er en sø i søområdet sydvest for Växjö i Kronobergs län, Småland i Sverige.  Möckeln har et areal på 48 km² og ligger 136 meter over havets overflade.  Den største dybde er 12 meter.

Den største by i nærheden af Möckeln er Älmhult.

Botanikeren Carl von Linné voksede op tæt ved søen, og studerede floraen i sin barndom og ved sine senere besøg under et par landskabsrejser.  Siden Linnés tid, er vandstanden i søen faldet; kystlinjen på Linnés tid lå et par meter højere end den er i dag.

Søer i Sverige
Möckeln

Möckeln har flere betydninger:

 Möckeln (Småland) – er en sø i Småland
 Möckeln (Värmland) – er en sø i Värmland
Färjestaden

Färjestaden er den største by i Mörbylånga kommun, Kalmar län, og den største by på Öland i Sverige. Byen opstod i færgetiden, hvor der gik færger mellem Öland og fastlandet, hvilket har givet byen sit navn, "færgebyen".

Ved færgelejet åbnede der i 1910 en jernbanelinje som forbandt byen med resten af øen. Ölandsbron, der ligger nord for byen, blev indviet i 1972 og erstattede helt færgesejladsen. Mange af byens indbyggere pendler til deres arbejde i Kalmar på fastlandet.

Byer i Mörbylånga kommun
Canton (South Dakota)

Canton er en amerikansk by og administrativt centrum for det amerikanske county Lincoln County i staten South Dakota. I 2000 havde byen et indbyggertal på .

Byer i South Dakota
Madison (South Dakota)

Madison er en amerikansk by og administrativt centrum for det amerikanske county Lake County i staten South Dakota. I 2000 havde byen et indbyggertal på .

Ekstern henvisning
Madisons hjemmeside (engelsk)

Byer i South Dakota
Anne Arundel County

Anne Arundel County er et county i delstaten Maryland i USA.

I 2000 var indbyggertallet 489.656, mens skønnet for 2003 er 506.620. Anne Arundel County er opkaldt efter Anne Arundell, der tilhørte den gamle familie Arundell i Cornwall i England, datter af Thomas Arundell (1. Baron Arundell af Wardour) og gift i 1627 eller 1628 med Cæcilius Calvert, den 2. Baron Baltimore. Dets hovedby er Annapolis. Arundel udtales med tryk på anden stavelse (og afviger dermed fra udtalen af Arundel i Sussex i Storbritannien, som udtales med tryk på første stavelse).

Historie 
Anne Arundel County er et oprindeligt county i Maryland, der dannedes i 1650, året efter Anne Arundells død. Howard-området var tidligere del af Anne Arundel County, men i 1851 oprettedes Howard County, som det 21. af de 23 counties i Maryland.

Geografi 
Anne Arundel County ligger syd for Baltimore. Ifølge den officielle opgørelse har Anne Arundel County et samlet areal på 1.523 km², hvoraf 445 km² (29,25%) er vand. Anne Arundel County ligger på den vestlige side af Chesapeake Bay, og talrige floder og tidevandsrender gør kystlinjen meget indskåret.

Tilgrænsende counties 
 Baltimore City (nord)
 Baltimore County (nord)
 Calvert County (syd)
 Kent County (nordøst)
 Howard County (nordvest)
 Prince George's County (vest)
 Queen Anne's County (øst)
 Talbot County (sydøst)

Klima 
Klimaet i Anne Arundel County ændrer sig i øst-vestlig retning. Den østlige halvdel har tørt, subtropisk klima med varme, tørre somre og kølige, fugtige vintre, men den vestlige halvdel ligger i overgangszonen mellem dette klima og det tørre kontinentalklima med lidt koldere vintre og større snefald.

Styre

Byer 
Anne Arundel County har to byer med selvstændigt bystyre:
 Annapolis med bystyre fra 1708
 Highland Beach med bystyre fra 1922.

Derudover findes en lang række steder, der anses for byer, men som ikke har eget bystyre. Det drejer sig om:
 Arden-on-the-Severn
 Arnold
 Brooklyn Park
 Cape Saint Claire
 Crofton
 Crownsville
 Deale
 Ferndale
 Fort Meade
 Glen Burnie
 Green Haven
 Herald Harbor
 Hillsmere Shores
 Jessup (delt mellem Howard County og Anne Arundel county.)
 Lake Shore
 Linthicum
 Londontowne
 Maryland City
 Mayo (også kendt som Edgewater)
 Naval Academy
 Odenton
 Parole
 Pasadena
 Pumphrey
 Riva
 Riviera Beach
 Selby-on-the-Bay
 Severn
 Severna Park
 Shady Side
 South Gate
 Annapolis Junction
 Beverly Beach
 Churchton
 Davidsonville
 Fairhaven
 Friendship
 Gambrills
 Galesville
 Germantown
 Gibson Island
 Hanover (en del af byen ligger i Howard County)
 Harmans
 Harundale
 Harwood
 Jacobsville
 Linthicum Heights
 Lothian
 Millersville
 Orchard Beach
 Owensville
 Riverdale
 Russett
 Sherwood Forest
 Sudley
 Tracys Landing
 West River
 Winchester-on-the-Severn
 Woodland Beach

Eksterne henvisninger 
 Officiel hjemmeside for Anne Arundel County
 Statistik over vælgere i Anne Arundel County 

Counties i Maryland
Etableret i 1650
Vombatter

Vombatter (Vombatidae) er en familie af kortbenede, muskuløse pungdyr, der er hjemmehørende i Australien. De tre arter i familien er hulegravende planteædere med et bjørnelignende udseende. De bliver omtrent en meter lange og kan veje mere end 30 kg. De bevæger sig på alle fire ben og har en meget kort hale.

Navnet vombat kommer fra et aboriginer-sprog.

Adfærd 
Vombatterne graver store hulesystemer med gnaver-agtige fortænder og kraftige kløer. De er først og fremmest skumrings- og nataktive, men er dog også dagaktive på kølige eller overskyede dage.
De er vanskeligere at få øje på, men efterlader sig tydelige spor. Hegn anses ikke som nogen stor udfordring, vombatterne graver sig ubesværet under eller gennem sådanne forhindringer. De efterlader sig desuden særprægede kubiske ekskrementer.

Vombatter er planteædere, og æder primært græs, halvgræs, urter, bark og rødder.

Vombatter og mennesker 
Vombatter er ikke bange for mennesker, og enkelte har derfor med et vist held prøvet at tæmme dem. De egner sig imidlertid dårligt som husdyr. De er stærke og hurtige og kan let vælte en voksen mand. De har skarpe tænder, og de kan blive aggressive og bidske, hvis de bliver provokeret eller er syge.

Arter 
De tre arter:
 Almindelig vombat (Vombatus ursinus)
 Lasiorhinus krefftii
 Bredhovedet vombat (Lasiorhinus latifrons)

Noter 

Dyr fra Australien
Pungdyr
Protese

En protese er en kunstig kropsdel, der erstatter en manglende kropsdel. Sædvanligvis benyttes proteser af personer, der har mistet, eller været nødt til at få amputeret en kropsdel som følge af en ulykke, eller dem, der er født med manglende kropsdele. De fleste som bruger proteser er amputeret pga. sygdomme såsom diabetes eller koldbrand.

Proteser har været kendt siden det gamle Egypten, hvor man bl.a. har fundet kunstige tæer. Også fra Romerriget kendes proteser, heriblandt Capua-benet fra ca. 300 f.Kr.

Eksterne henvisninger 

Handikaphjælpemidler
Medicinsk udstyr
EM i curling 1976

Europamesterskabet i curling 1976 for herre- og kvindehold var det andet EM i curling. Mesterskabet blev arrangeret af European Curling Council, og turneringen blev afviklet i arenaen Eissporthalle an der Jafféstraße i Vestberlin, Vesttyskland i perioden 1. – 5. december 1976. Mesterskabet havde deltagelse af ni herre- og otte kvindehold. 

Schweiz' hold fra Dübendorf Curling Club med Peter Attinger Jr. som kaptajn blev europamestre for mænd efter at have slået de forsvarende mestre fra Norge med 9-6 i finalen. Bronzemedaljerne gik til Skotland og Sverige, mens Danmark, som blev repræsenteret af et hold fra Hvidovre Curling Club med skipper John Olsen i spidsen, måtte tage til takke med sjettepladsen.

Kvindernes mesterskab blev vundet af Sveriges hold med Elisabeth Branäs som kaptajn efter sejr på 13-4 over Frankrig i finalen. Bronzemedaljerne gik til England og de forsvarende mestre fra Skotland. Danmark deltog ikke i mesterskabet – først ved EM i 1978 begyndte Danmark også at stille med et kvindehold ved europamesterskaberne.

Mænd 

De ni hold mødtes alle-mod-alle (round robin-kampe), hvilket gav otte kampe til hvert hold. De fire bedste hold efter round robin-kampene gik videre til semifinalerne. Vinderne af semifinalerne spillede finale om guld- og sølvmedaljerne, mens begge taberne af semifinalerne fik bronzemedaljer.

Round robin

Semifinaler og finale

Samlet rangering

Kvinder 

De otte deltagende hold mødtes først alle-mod-alle (round robin-kampe), hvilket gav syv kampe til hvert hold. De fire bedste hold efter round robin-kampene gik videre til semifinalerne. Vinderne af semifinalerne spillede finale om guld- og sølvmedaljerne, mens begge taberne af semifinalerne fik bronzemedaljer.

Round robin

Semifinaler og finale

Samlet rangering

Kilder / eksterne henvisninger 
World Curling Federation 
WCF Results & Statistics – European Curling Championships 1976 – Men 
WCF Results & Statistics – European Curling Championships 1976 – Women 
European Curling Federation 
ECF – European Curling Championships Winners 
ECF – Previous competitors and results of the EUROPEAN CHAMPIONSHIPS: 1976 in WEST-BERLIN, Germany 

1976
Sport i 1976
Curling i Tyskland
Sport i Berlin
Mörbylånga kommun

Mörbylånga kommun er en kommune i Kalmar län i Sverige.  Kommunen dækker det sydlige Öland.  Den er sammen med Borgholms kommun medlem af Ölands kommunalförbund.

Mange af kommunens indbyggere pendler uden for kommunen til arbejdspladser på fastlandet, især til Kalmar.

I kommunen ligger Alvaret.  Desuden er en stor del af kommunen (bortset fra Torslunda, Glömminge, Algutsrums, Norra Möckleby og Gårdby sogne) optaget på UNESCOs verdensarvliste som Södra Ölands odlingslandskab .

Byområder 
Der er ni byområder i Mörbylånga kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Borgholms kommun

Borgholms kommun er en kommune i Kalmar län i Sverige.

Kommunen dækker det nordlige Öland.  Den er sammen med Mörbylånga kommun medlem af Ölands kommunalförbund.

Byområder 
Der er fem byområder i Borgholms kommun.
 
I tabellen vises byområderne i størrelsesorden pr. 31. december 2005.  Hovedbyen er markeret med fed skrift. 

Kommuner i Kalmar län
Ölands kommunalförbund

Ölands kommunalförbund er et forbund bestående af Borgholm og Mörbylånga kommuner.  På grund af den spredte befolkning og fordi der ikke er en naturlig hovedby, er Öland opdelt i to kommuner.  Forbundet blev oprettet i 1970, især for at samarbejde om redningstjeneste- og turismeproblemstillinger.

Ekstern henvisning 
Ölands kommunalförbund 

Kommunalførbund
Kalmar län
Kalmar kommun

Kalmar kommun er en kommune i Kalmar län i Sverige.

Byområder 
Der er femten byområder i Kalmar kommun.
 
I tabellen vises byområderne i størrelsesorden pr. 31. december 2005. Hovedbyen er markeret med fed skrift.

Kommuner i Kalmar län
Vandets kredsløb

Vandets kredsløb, også kendt som det hydrologiske cyklus, er indenfor hydrologien en betegnelse for vands konstante bevægelse på, over og under Jordens overflade. Vandmassen på Jorden forbliver relativt konstant henover tid, men opdelingen af vandet i de store områder med is, ferskvand, saltvand og atmosfærisk vand varierer afhængigt af en lang række klimatiske variabler. Vandet bevæger sig fra typisk fra et sted til et andet, såsom fra floder til hav, eller fra havet til atmosfæren, via de fysiske processer fordampning, kondensering, nedbør, infiltration, etc. Ved disse processer gennemgår vandet flere former: flydende, fast (is) og damp.

Hydrologi
Khyber Pakhtunkhwa

[[Fil:NWFP FATA.svg|thumb|Kort som viser Khyber Pakhtunkhwa (grøn) og de ''Føderalt Administrerede stammeområder (Engelsk:Federally Administered Tribal Areas (FATA)) (blå)]]Khyber Pakhtunkhwa''' er Pakistans mindste provins.

Hovedstaden er Peshawar og den næststørste by er Mardan nordøst for Peshawar. Befolkningensflertallet er pashtunere. Da størstedelen af pashtunerne lever i Afghanistan har NWFP været udsat for territoriale krav fra nabolandet.

Under den Britiske Raj var området oprindelig en del af Punjab-provinsen. NWFP blev udskilt i 1901. Provinsens kommissær (senere guvernør) styrede også de nuværende Føderalt Administrerede Stammeområder, men efter uafhængigheden kom de under centralregerings direkte styre.

Eksterne henvisninger 

Pakistans geografi
Provinser